
ԱՄՓՈՓԱԹԵՐԹ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ՎԵՐԱԲԵՐՅԱԼ 
	ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	                 03․09․2026 թ․ 

	
	N 01/9-1/23207-2026

	Նախագծի վերաբերյալ ներկայացնում ենք հետևյալ դիտարկումները.

Համաձայն Նախագծի տեղեկանք-հիմնավորման՝ ՀՀ պետական բյուջեի միջոցների հաշվին նշված գումարի չափով հիշյալ միջոցառման շրջանակներում ֆինանսական միջոցների վերականգնման անհրաժեշտություն չի առաջանա և, որ նվազեցվող ֆինանսական միջոցները հանդիսանում են ազատ մնացորդ: Մինչդեռ Նախագծով ներկայացված նվազեցումները հնարավոր չէ կատարել՝ այդ Նախագծում ներառված ծախսային միջոցառման պայմանագրային պարտավորություններով ծանրաբեռնվածության պատճառով: 

Տեղեկանք-հիմնավորման մեջ նշվում է, որ անցած 7 ամիսների ընթացքում ծախսվել է 7,670 լիտր բենզին (միջինացված՝ յուրաքանչյուր ամիս 1,096.0լ) և, հետևաբար, հետագա 5 ամիսների համար անհրաժեշտ է 5,000.0 լիտր բենզին: Միաժամանակ նշվում է, որ 20.08.2026թ-ի դրությամբ բենզինի մնացորդը Նախարարությունում կազմում է 1,115.0 լիտր:

Այս կապակցությամբ անհրաժեշտ ենք համարում նշել, որ բենզինի լրացուցիչ ձեռքբերման անհրաժեշտ ծավալը պետք է որոշվի ոչ միայն արձանագրելով տարվա անցած ժամանակահատվածում դրա միջին ամսական սպառումը, այլև հաշվի առնվեն ձեռքբերման պահին առկա բենզինի փաստացի մնացորդն ու մինչև տարեվերջ կանխատեսվող սպառումը (4 ամիս)՝ հաշվարկն իրականացնելով Հանրային իշխանության մարմինների (բացառությամբ տեղական ինքնակառավարման մարմինների) պաշտոնատար անձանց ծառայողական և այդ մարմիններին սպասարկող ավտոմեքենաների տարեկան պահպանման ծախսերը սահմանող ՀՀ կառավարության 28.09.2023թ-ի N 1666-Ն որոշմամբ հաստատված կարգով (հավելված 2) նախատեսված ծառայողական և սպասարկող ավտոմեքենաների վառելիքի ծախսի չափորոշիչներին համապատասխան:


	       Ընդունվել է։

Հայտնում ենք, որ ֆինանսական միջոցները պայմանագրային պարտավորություններով ծանրաբեռնված չեն և համապատասխան նվազեցումները կկատարվեն։
Չի ընդունվել։ 
Լրացուցիչ ձեռք բերվող բենզինի քանակը պայմանավորված է Նախարարության գործառույթներով ՀՀ մարզեր պարբերաբար այցերով՝ իրականացվող ծրագրերի կատարման ընթացքին և վերջիններիս նկատմամբ վերահսկողութուն իրականացնելու նպատակով, ինչպես նաև նախորդ ամիսներին կատարված բենզինի փաստացի ծախսի հիման վրա։



